П Р О Т О К О Л  № 10
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 09.04.2025 г. 

Днес, 09.04.2025 г. /сряда/ се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, експертен сътрудник на комисията, Светла Кирилова, главен експерт-съдебна администрация и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  21.03.2025 г. – 04.04.2025 г. 

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – София-град за прекратени трудови правоотношения с трима съдебни служители – един съдебен секретар и двама призовкари, считано от 01.04.2025 г., както и за назначени съдебни служители на освободените щ. бр. по реда на чл. 68, ал. 1 , т. 4 и чл. 343, ал. 2 от ЗСВ.
НАПОМНЯ на председателя на АдмС-София-град, че съгласно решението на КСА-СК по протокол 16/11.06.2020 г. следва да предприеме действия по назначаване на съдебни служители след становище от комисията.

1.2. ПРИЕМА ЗА СВЕДЕНИЕ уведомлението от председателя на Районен съд – Ботевград за придобиване право на пенсия за осигурителен стаж и възраст на съдебен служител, заемащ длъжност „съдебен статистик, регистратура“, считано от 22.04.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен статистик, регистратура“ в Районен съд – Ботевград.
НЕ ВЪЗРАЗЯВА оставането на работа на съдебния служител, заемащ длъжност „съдебен статистик, регистратура“ до обобщаването на статистиката на съда за първото полугодие на 2025 г. и заемане на щата от титуляр в Районен съд – Ботевград.

1.3. ПРИЕМА ЗА СВЕДЕНИЕ уведомлението от председателя на Окръжен съд – Пловдив за прекратено трудово правоотношение със съдебен служител на длъжност „съдебен деловодител“ в служба „Регистратура“, считано от 01.04.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в служба „Регистратура“,  както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Окръжен съд – Пловдив.

1.4. ПРИЕМА ЗА СВЕДЕНИЕ уведомлението от председателя на Районен съд – Свиленград за подадено едномесечно предизвестие на 12.03.2025 г. за прекратяване на трудовото правоотношение със съдебен служител на длъжност „съдебен деловодител“.
и
1.4.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител,  както и за назначаване на съдебен служител по реда на чл. 68, ал. 1,  т. 4 от КТ в Районен съд – Свиленград.
1.4.2. ПРЕДЛАГА на основание чл. 30, ал. 5, т. 8 от ЗСВ Съдийската колегия на ВСС да СЪКРАТИ 1 /една/ щ. бр. за длъжност „съдебен деловодител“ по щата на Районен съд – Свиленград. 
1.4.3. ОТМЕНЯ решението си по протокол № 10/05.04.2023 г., т. 1.6 за съкращаване на 1 /една/ щ. бр. за длъжност „съдебен секретар“ по щата на Районен съд – Свиленград.
1.4.4. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Районен съд – Свиленград. 
МОТИВИ: Високо съотношение съдебни служители/съдии – 4,25 при 4,03 средно за районните съдилища, извън областните градове. Към момента РС-Свиленград разполага с 4 щ. бр. за съдия и 7 щ. бр. за длъжност „съдебен деловодител“, от които 1 щ. бр. за съдебно-изпълнителна служба, 1 щ. бр. за „Бюро съдимост“ и 1 щ. бр. в Регистратура. Налице е и високо съотношение съдии/съдебни деловодители – 1 : 1 при прието за оптимално в съдилищата 2 : 1.  Отчитайки натовареността на съдиите за 2024 г. в РС-Свиленград – 48,13 бр. дела за разглеждане от един съдия месечно при 43,42 средно за РС, извън областните градове комисията счита, че съкращаването на 1 щ. бр. за посочената длъжност няма да се отрази съществено на работата на съда.
След съкращаването на една щ. бр. за „съдебен деловодител“ съотношението съдебни служители/съдии ще бъде  4,00.
1.4.5. ИЗПРАЩА решението на председателя на Районен съд – Свиленград, за становище, което да изпрати в тридневен срок след получаването му.

1.5. ПРИЕМА ЗА СВЕДЕНИЕ уведомлението от председателя на Районен съд – Севлиево за предстоящо прекратяване на трудовото правоотношение със съдебен служител на длъжност „чистач“, поради придобиване право на пенсия за осигурителен стаж и възраст, считано от 06.06.2025 г.
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „чистач“ в Районен съд – Севлиево.

1.6. ПРИЕМА уведомлението от председателя на Апелативен съд – Варна за предприетите мерки със връзка с решение на Съдийската колегия по протокол № 11/18.03.2025 г., т. 42.1.1.

1.7. ПРИЕМА ЗА СВЕДЕНИЕ уведомлението от председателя на Районен съд – Омуртаг за предстоящо прекратяване на трудовото правоотношение със съдебен служител на длъжност „съдебен деловодител“, считано от 01.05.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Омуртаг.

1.8. ПРИЕМА ЗА СВЕДЕНИЕ уведомлението от председателя на Районен съд – Несебър за прекратено трудово правоотношение със съдебен служител на длъжност „съдебен секретар“, считано от 01.04.2025 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Районен съд – Несебър.

1.9. ПРИЕМА ЗА СВЕДЕНИЕ уведомлението от председателя на Районен съд – Сливен за прекратено трудово правоотношение със съдебен служител на длъжност „съдебен секретар“, считано от 07.04.2025 г., поради преместването му в Окръжен съд – Сливен.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Сливен.

2. ОТНОСНО: Становище рег. индекс ВСС-6706/07.04.2025 г. от председателя на  Окръжен съд – Видин в отговор на писмо на КСА-СК - № ВСС-6706/23.03.2025 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на  Окръжен съд – Видин в отговор на писмо на комисията с изх. № ВСС-6706/23.03.2025 г.
2.2. НАПОМНЯ на председателя на Окръжен съд – Видин за решението на комисията по протокол № 16/06.11.2020 г., т. 12, съгласно което административните ръководители на съдилищата да не предприемат действия по назначаване на съдебни служители до получаване на отговор/становище от комисията. 
2.3. Съгласно решение по протокол № 29/18.07.2017 г. на Съдийската колегия на ВСС председателят на Окръжен съд – Видин да приведе щатното разписание в съответствие с Класификатора на длъжностите в администрацията на съдилищата и Правилата за прилагането му, за което да уведоми комисия „Съдебна администрация“ към СК, както и да обоснове необходимостта от 2 /две/ щ. бр. за длъжност „работник, поддръжка сгради“ по щата на съда.
МОТИВИ: Към момента по щат Окръжен съд – Видин разполага с 27 щ. бр. за съдебни служители, от които ръководните длъжности са три – „административен секретар“, „главен счетоводител“ и „ръководител сектор“. Съгласно чл. 14, ал. 3 от Правилата за прилагане на класификатора на длъжностите в администрацията на съдилищата /ППКДАС/ ръководните длъжности не могат да надвишават 15 на сто от определената обща щатна численост  на служителите. С решения на комисия „Съдебна администрация“ към СК и впоследствие на Съдийската колегия на ВСС от 2017 г. на председателя на съда е отказано да извърши трансформиране на една щ. бр. за длъжност „човешки ресурси“ в щ. бр. за „ръководител сектор-съдебно деловодство“. Съгласно чл. 16, ал. 2 от Правилника за администрацията в съдилищата /ПАС/ специализираната администрация се състои от служби и самостоятелни длъжности, а не от сектори, които са предвидени в общата администрация – чл. 15, ал. 2 от ПАС. Предвид изложеното наличието на длъжност „ръководител сектор“ по щата на съда е в противоречие с разпоредбите на ПАС и ППКДАС.

3. ОТНОСНО: Решение на КПКИТ по протокол № 11/31.03.2025 г., т. 3 във връзка с решение на КСА-СК по протокол № 7/26.02.2025 г., т. 13 за трансформиране на 1 /една/ щ. бр. за длъжност „човешки ресурси“ в 1 /една/ щ. бр. за длъжност „системен администратор“ в Районен съд – Стара Загора. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ решението на комисия „Професионална квалификация и информационни технологии“ към Пленума на ВСС по протокол № 11/31.03.2025 г., т. 3 във връзка с решение на КСА-СК по протокол № 7/26.02.2025 г., т. 13.
3.2. ОТХВЪРЛЯ искането на председателя на Районен съд – Стара Загора за трансформиране на 1 /една/ щ. бр. за длъжност „човешки ресурси“ в 1 /една/ щ. бр. за длъжност „системен администратор“.
3.3. ИЗПРАЩА решението по т. 3 на председателя на Районен съд – Стара Загора, ведно с решението на комисия „Професионална квалификация и информационни технологии“ към Пленума на ВСС по протокол № 11/31.03.2025 г., т. 3.

4. ОТНОСНО: Предложение рег. индекс ВСС-1857/24.01.2025 г. от председателя на Върховен касационен съд за разкриване на 7 /седем/ щ. бр. за съдебни служители за следните длъжности: 1 /една/ щ. бр. за „съдебен помощник“, 1 /една/ щ. бр. за „съдебен деловодител“, 4 /четири/ за „съдебен секретар“ и 1 /една/ за „куриер“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ искането за разкриване на 1 /една/ щ. бр. за длъжност „съдебен помощник“ по щата на Върховния касационен съд.
4.2. Да се изиска становище от председателя на Върховния касационен съд относно финансовата обезпеченост от бюджета на ВКС за 2025 г. за разкриването на 6 /шест/ щ. бр. за длъжности, както следва: 1 /една/ щ. бр. за „съдебен деловодител“, 4 /четири/ щ.бр. за „съдебен секретар“ и 1 /една/ щ.бр. за „куриер“.

ДОПЪЛНИТЕЛНА ТОЧКА:

5. ОТНОСНО: Предложение за изменение на Класификатора на длъжностите в администрацията на съдилищата, издаден с решение на Съдийската колегия на ВСС по протокол № 13/08.04.2025 г., т. 28, в сила от 01.03.2025 г. в пояснителната част, касаеща ранговете на съдебните служители, назначени на длъжност „чистач“ и „технически изпълнител – (огняр, пазач и др.)“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРЕДЛАГА на Съдийската колегия на Висшия съдебен съвет да ИЗМЕНИ издадения с решение по протокол № 13/08.04.2025 г., т. 28 на Съдийската колегия на ВСС, Класификатор на длъжностите в администрацията на съдилищата, в сила от 01.03.2025 г., а именно:

Текстът в пояснителната част „**** Служителите, назначени на длъжност  „Чистач“ и „Технически изпълнител - (огняр, пазач и др.)“ достигнали I и II ранг, ги запазват със съответното актуализирано възнаграждение /за първи ранг – 345 лв., за втори ранг – 270 лв./ до прекратяване на трудовото им правоотношение със съответния съд“.
се изменя по следния начин: „**** Служителите, назначени на длъжности „чистач“ и „технически изпълнител - (огняр, пазач и др.)“, достигнали I и II ранг, запазват достигнатия ранг до прекратяване на трудовото им правоотношение със съответния съд“.
5.2. ИЗПРАЩА на комисия „Бюджет и финанси“ към ВСС.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ

ЧЛЕНОВЕ:
	
				   Боян Магдалинчев ……/п/..…..

Севдалин Мавров....……/п/……

Драгомир Кояджиков……/п/…...

Стефан Гроздев…………/п/…….